Äkki soovib keegi supermaitsvat jäätist? - Toitumistarkus
Aga proovige siis ometi seda toortoidusõprade retsepti, mis koosneb vaid neljast ainest: banaanidest, maasikatest (vaarikatest), vaniljest (tõelisest, mitte alumiiniumit sisaldavast purgipulbrist) ja kaneelist. Kuna maasikatega on praegu veel pisut kitsavõitu, võite vabalt kasutada ka külmutatud marju.
Tehke nii: pange blenderisse 5-6 banaani ning lisage sinna ka paar sügavkülmast võetud ja eelnevalt ratasteks lõigatud banaani – need annavad jäätisele tõesliselt vaimustava konsistentsi. Pange blenderisse ka ühe vaniljekauna sisu ja maitse järgi orgaanilist Tseiloni kaneeli (nt. 1 tl). Segage! Seejärel kallake saadud segu blenderist välja ja pange sinna kausitäis maasikad (vaarikad, mustsõstraid, mustikaid jms). Blenderdage sametiseks kreemiks.
Nautige ise ja kutsuge lapsed ka sööma. Olge valmis tormijooksuks
Jäätise valmistamise protsessi saate jälgida siit: http://tv.greenmedinfo.com/raw-vegan-ice-cream-only-4-ingredients/
Postituse rubriik on Nõuanded, Retseptid, Toiduained ning märksõnadeks on jäätis, kaneel, kookosrasv, vabad radikaalid.